
SC2009- 22327/22.09.2009.

R E F E R A T
privind reactualizarea  Studiului de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ” DIN MUNICIPIUL TIMIŞOARA

În conformitate cu prevederile Hotărârii Consiliului Local al Municipiului Timişoara nr. 383/30.10.2007 s-a aprobat Studiul de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ„ a municipiului Timişoara, cu caracteristicile principale şi indicatorii tehnic-economici, valoarea investiţiei fiind estimată la 3.338.959,67 lei, reprezentând 924.485 EURO. 

În baza prevederilor Ordonanţei Guvernului nr. 40/09.08.2006 pentru aprobarea şi finanţarea programelor multianuale prioritare de mediu şi gospodărire a apelor, cu modificările şi completările ulterioare, şi a prevederilor Hotărârii de Guvern nr. 1500/06.12.2007 privind unele măsuri pentru realizarea programelor multianuale prioritare de mediu şi gospodărire a apelor ce conţin obiective de investiţii în infrastructura de mediu, pentru realizarea proiectelor de investiţii în vederea atingerii standardelor necesare autorizării grădinilor zoologice, acestui obiectiv de investiţii  i s-a aprobat finanţarea, fiind inclusă în Lista subprogramelor şi a obiectivelor  de investiţii Anexă la H.G.1500/2007, poziţia 12. 
Prin  Hotărârea Consiliului Local al Municipiului Timişoara nr. 199 din 22.04.2008 s-a aprobat implementarea subprogramului „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ„ pe toată perioada de derulare a  acesteia, prin asigurarea finanţării de la bugetul local a unui procent de 25% din cheltuielile eligibile  - 834.739,92 lei (231.121,25 EURO) şi a cheltuielilor neeligibile, urmând ca  Ministerul Mediului să asigure cofinanţarea într-un procent de 75% de la bugetul de stat. De asemenea, prin această hotărâre, Primarul Municipiului Timişoara a fost mandatat expres pentru semnarea Convenţiei pentru finanţarea subprogramului.

În vederea  încheierii convenţiei, Municipiul Timişoara este obligat să asigure întocmirea şi/sau reactualizarea studiului de fezabilitate în conformitate cu prevederile din Ordinului nr. 1798/19.11.2007 pentru aprobarea Procedurii de emitere a autorizaţiei de mediu.  De asemenea, este necesară reactualizarea  S.F. conform H.G. nr. 28/09.01 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

Studiul de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ” reactualizat conform Proiectului nr. 382/12/08-2009 întocmit de S.C.”PRO-ARH” S.R.L. Timişoara, faţă de precedentul SF, prevede extinderile şi racordurile la reţelele cu utilităţi (reţea apă 120 m şi reţeaua de canalizare 180 m), suprafaţa construită este extinsă la 471,70 mp, şi suprafaţa desfăşurată de 1.262,70 mp faţă de SF precedent, asigurându-se amenajări de terarii, şi acvarii la demisol, sală multifuncţională, sală expoziţională, săli de curs, şi 2 spaţii de cazare pentru copii în vederea organizării de tabere educaţionale, amfiteatru în aer liber (273 mp) pentru organizarea de manifestări şi serbări,  consultanţa şi dirigenţia de şantier.  De asemenea, datorită crizei economice şi scăderii preţurilor la materialele de construcţie, valoarea exprimată în EURO/mp a construcţiei a scăzut de la 722,25 EURO/mp construcţie la 691,28 EURO/mp construcţie la SF iniţial.
Având în vedere cele expuse mai sus precum şi  diferenţele de curs valutar între anii 2007 (1 EURO = 3,3100 lei)  şi 2009 (1 EURO = 4,2157 lei), 
PROPUNEM:

1. Aprobarea de către Comisiile de specialitate  ale Consiliului Local al Municipiului Timişoara a Studiului de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ” reactualizat conform Proiectului nr. 382/12/08-2009 întocmit de S.C.”PRO-ARH” S.R.L. Timişoara,  la valoarea de 6.022.590,17 respectiv 1.428.609,76 EURO, conform principalilor indicatori tehnico economici ai investiţiei şi  devizului reactualizat, din  anexă.

